**Уведомление за стартиране на производство по издаване на общ административен акт заповед на министъра на земеделието, храните и горите за изменение и допълнение на Заповед № РД 09-69/01.02.2019 г., изменена и допълнена със Заповед № РД 09-424/28.05.2020 г. на министъра на земеделието, храните и горите за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите или в зони от тях.**

На основание чл. 66 и следващите от Административнопроцесуалния кодекс Ви уведомявам за стартирането на производство по издаване на общ административен акт (заповед) на министъра на земеделието, храните и горите за изменение и допълнение на Заповед № РД 09-69/01.02.2019 г., изменена и допълнена със Заповед № РД 09-424/28.05.2020 г. на министъра на земеделието, храните и горите за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите или в зони от тях, през периода 2019-2021 г. с цел опазване на популациите от риба и други водни организми.

Уведомявам Ви, че може да участвате в производството като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следния електронен адрес: office@iara.government.bg.



 **РЕПУБЛИКА БЪЛГАРИЯ**

МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

 Изпълнителна агенция по рибарство и аквакултури

**ОДОБРЯВАМ:**

**ДЕСИСЛАВА ТАНЕВА**

**МИНИСТЪР**

**ДО**

**Г-ЖА ДЕСИСЛАВА ТАНЕВА**

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ЧРЕЗ:**

**Д-Р ЛОЗАНА ВАСИЛЕВА**

**ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ДОКЛАД**

Oт доц. д-р Галин Николов – изпълнителен директор на Изпълнителна агенция по рибарство и аквакултури (ИАРА)

**Относно**: Изменение и допълнение на Заповед № РД 09-69/01.02.2019 г., изменена и допълнена със Заповед № РД 09-424/28.05.2020 г. на министъра на земеделието, храните и горите за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите (ЗРА) или в зони от тях, през периода 2019-2021 г. за опазване на популациите от риба и други водни организми

**УВАЖАЕМA ГОСПОЖО МИНИСТЪР,**

Съгласно чл. 30, ал. 3, т. 1 от ЗРА министърът на земеделието, храните и горите, съгласувано с министъра на околната среда и водите определя временни забрани за стопански и любителски риболов във водни обекти по чл. 3, ал. 1, т. 1 и 2 от ЗРА или отделни зони от тях за опазване популациите от риба и други водни организми. В тази връзка през 2019 г. е издадена Заповед № РД 09-69/01.02.2019 г. на министъра на земеделието, храните и горите, с която бе въведена забрана за извършването на риболов през 2019, 2020 и 2021 г. в рибностопански обекти по чл. 3, ал. 1, т. 1 и 2 от ЗРА (Заповедта). В началото на 2020 година след постъпили предложения от рибарски сдружения и научни становища Заповедта бе изменена и допълнена със Заповед № РД 09-424/28.05.2020 г. на министъра на земеделието, храните и горите.

През изминалата 2020 г. и настоящата 2021 г. в ИАРА постъпиха редица предложения за допълнения и изменения на Заповедта.

От Сдружение Ловно-рибарско дружество „Девин“ (СЛРД - Девин) постъпи предложение (вх. № 26-00-942/16.06.2020 г. и вх. № Z-7745/23.11.2020 г. по описа на ИАРА) за включване на участък от река Девинска – от границата със Защитена местност „Струлица“ (Поречието на река Девинска – мост при рибарник Девин 4 „до вливането й в язовир Цанков камък“) в подточка 4.2 на заповедта, която включва реки или водни обекти, в които задържането на екземпляри от речна /балканска/ пъстърва и македонска пъстърва се забранява, т.е. любителския риболов се извършва чрез практиката ”хвани-пусни”. Основните мотиви на СЛРД – Девин е извършването на ежегодни зарибявания и наличие на благоприятни условия за размножаване на балканската пъстърва в посочения участък. В допълнение участъкът от реката преминава през урбанизирана територия и е леснодостъпен за осъществяване на контролна дейност, което от своя страна ще допринесе за по-ефективно опазване на популацията на балканска пъстърва.

С писмо изпратено от Риболовно сдружение с нестопанска цел Олимпик 2002, подкрепени от Сдружение Балканка с (вх. № 63-00-281/22.02.2021 г. на ИАРА) е предложено включване на река Черна – от тунела до вливането на река Тикалска в подточка 4.2. от Заповедта. Дължината на предложения участък от река Черна е съобразен с риболовците в региона и ще бъде първия участък в режим „хвани – пусни“ за област Смолян. В своите мотиви сдруженията отбелязват, че отрицателното въздействие върху популацията от балканска пъстърва е нараснало значително през последните години поради наличие на периодични нарушители с малки мрежени уреди от различен тип. В допълнение нарастването на броя на любителите риболовци, поради популяризиране на участъка за риболов на балканска пъстърва, също оказва негативно влияние върху популацията.

Гражданска инициатива „Аз обичам Тунджа“ с писмо с вх. № 94-00-3930/13.11.2020 г. по описа на ИАРА, предлагат промяна на режима на улов и въвеждане на забрана за задържане на екземпляри от речна (балканска) пъстърва при любителски риболов в една от баластриерите на с. Ягода, община Мъглиж, област Стара Загора. Внесеното предложение е с цел запазване популацията на европейския сом (*Silurus glanis*) по цялото поречие от с. Ягода до яз. Жребчево.

Установена е необходимост от прецизиране на Заповедта в точка 4, подточка 4.1. по отношение на област Бургас във връзка с допусната техническа грешка, като текста „в границите на ЗМ „Пода“ в землището на град Бургас“ трябва да бъде на нов ред. По този начин ще бъде внесена по-голяма яснота в Заповедта и ще бъде избегнато неправилно тълкуване.

Предвид постъпилите предложения са предприети действия по изменение и допълнение на Заповед № РД 09-69/01.02.2019 г., изменена и допълнена със Заповед № РД 09-424/28.05.2020 г. на министъра на земеделието, храните и горите

**УВАЖАЕМА ГОСПОЖО МИНИСТЪР,**

С оглед на гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс по издаване на общ административен акт – заповед за изменение и допълнение на Заповед № РД 09-69/01.02.2019 г., изменена и допълнена със Заповед № РД 09-424/28.05.2020 г. на министъра на земеделието, храните и горите за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от ЗРА или в зони от тях, за опазване на популациите от риба и други водни организми. Проектът на заповедта следва да бъде публикуван на електронните страници на Министерство на земеделието, храните и горите и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** Проект на заповед за изменение и допълнение на Заповед № РД 09-69/01.02.2019 г., изменена и допълнена със Заповед № РД 09-424/28.05.2020 г. на министъра на земеделието, храните и горите за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от ЗРА или в зони от тях, за опазване на популациите от риба и други водни организми.

**С УВАЖЕНИЕ,**

**ДОЦ. Д-Р ГАЛИН НИКОЛОВ**

**ИЗПЪЛНИТЕЛЕН ДИРЕКТОР**

**СЪГЛАСУВАЛ:**

**д-р лозана василева**

**ЗАМЕСТНИК - МИНИСТЪР**

**ПРОЕКТ**

****

РЕПУБЛИКА БЪЛГАРИЯ

Министър на земеделието, храните и горите

**З А П О В Е Д**

**№ РД ............................**

**гр. София,................2021 г.**

На основание чл. 30, ал. 3, т. 1 от Закона за рибарството и аквакултурите (ЗРА), чл. 3, ал. 1 и чл. 5, ал. 2 от Устройствения правилник на Министерство на земеделието, храните и горите (обн. ДВ. бр. 82 от 18.10.2019 г.), във връзка със съгласувателно писмо с изх. №………………… на Министерството на околната среда и водите и одобрен доклад с рег. № …………………../………………… на доц. д-р Галин Николов - изпълнителен директор на Изпълнителна агенция по рибарство и аквакултури

**Н А Р Е Ж Д А М:**

В Заповед № РД 09–69/01.02.2019 г. на министъра на земеделието, храните и горите, изменена и допълнена със Заповед № РД 09-424/28.05.2020 г. се правят следните изменения и допълнения:

 І.В точка 4:

 1. В подточка 4.1.:

 В област Бургас текстът „- яз. Камчия (съгласно Приложение № 1 от Наредба № 37 от 10.11.2008 г.) в границите на ЗМ „Пода”, в землището на гр. Бургас;“ се изменя така:

 „- яз. Камчия (съгласно Приложение № 1 от Наредба № 37 от 10.11.2008 г.);

- в границите на ЗМ „Пода”, в землището на гр. Бургас“;“.

 2. В подточка 4.2.:

 а) в област Смолян накрая се създават нови редове:

 „- река Черна – от тунела (с координати 41.568055° N, 24.632459° E) до вливането на река Тикалска (с координати 41.569040° N ,24.818274 ° E “);“

 „- река Девинска – oт границата с ДЛС "Извора" мост на рибарник Девин-4 (с координати 41.742972° N, 24.368556° E) до вливането в язовир Цанков камък.“;

 б) в област Стара Загора накрая се създава нов ред:

 „- баластриера на с. Ягода, общ. Мъглиж – от зона с координати 41.551833° N, 25.587760° E до зона с координати 42.550183° N, 25.507478 ° E.“.

 Заповедта подлежи на обжалване по реда на Административнопроцесуалния кодекс.

 Заповедта да се връчи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ:**

 **ДЕСИСЛАВА ТАНЕВА**